હોસ્પિટલમાં રોજના હજારો દર્દીઓ સારવાર કરાવવા આવતા હોય ત્યારે તંત્રની આવી બેદરકારી અનેક સવાલ ઊભા કરે છે. આ અંગે હોસ્પિટલના ડેપ્યુટી ડાયરેક્ટર નરેન્દ્ર પરમાર બચાવ કરતાં કહે છે, “જૂનું બિલ્ડિંગ હોવાથી લિફટ બંધ છે.” જોકે સવાલ એ છે કે બિલ્ડિંગ જૂનું હોય તો બીજી લિફ્ટ ચાલુ કેમ છે? પરંતુ આ લિફ્ટ પરાણે ચાલતી હોઈ દર્દીઓની લાઇન લાગે છે. કોર્પોરેશન દ્વારા કરોડોની ગ્રાન્ટ મળતી હોવા છતાં લિફટનું નવીનીકરણ કરવામાં આવતું નથી. ક્યારેક કોઈ અઘટિત ઘટના ઘટે એ પહેલાં તંત્ર અનિવાર્ય પગલાં ભરે તે જરૂરી છે.